
Selam, da li žena od budućeg muža može kao mehr zatražiti redovno klanjanje duha namaza?


* 
* 
* 
* 
* 
* 
* 

 
Da li žena može kao mehr zatražiti redovno klanjanje duha namaza?

Ve alejkumus selamu ve rahmetullahi…


Mehr je prije svega ***[propis](https://pitajucene.com/search/Propis/questions/ "Pretraži pitanja o propisima")*** materijalne prirode. To je pravo koje je Allah Uzvišeni dao ženama kod njihovih muževa. I to je svakako jedna od specifičnosti islama i pokazatelj pažnje prema ženama u Allahovoj vjeri.


U mehru ne treba biti pohlepan i tražiti enormne cifre, iako nije zabranjeno, ali s druge strane ne treba ni mehr pretvarati u nešto apstraktno tipa zahtjeva od mladoženje da nauči neku suru napamet i sl.


Resulullah, savs, je upućivao ashabe da na ***[ime](https://pitajucene.com/search/ime/questions/ "Pretraži pitanja o imenima")*** mehra odvoje makar prsten od željeza i dadnu ga mladoj, a nije ih savjetovao da kao zamjenu tome uče neke sure napamet ili redovno klanjaju duha ***[namaz](https://pitajucene.com/search/Namaz/questions/ "Pretraži pitanja o namazu")***, npr., kao što je slučaj u ovom pitanju.


Uvjetovanje mehrom redovnog klanjanja duhe namaza, opet se mladoženji čini hajr, jer se njemu piše sevab. Nekada, pak, može zapasti u slabost imansku, pa da nije kadar više klanjati duha namaz, a onda upada u grijeh. Također, insistiranje na ovom propisu na ime mehra, insistira se na obaveznosti nečega, na čemu Uzvišeni Zakonodavac nije insistirao.


Allah nabolje zna…


